wannaphong/clean_thaiwikipedia huggingface dataset:
# พวงเล็ก บุญเชียง
พวงเล็ก บุญเชียง (เกิด 18 มีนาคม พ.ศ. 2493) เป็นอดีตรัฐมนตรีช่วยว่าการกระทรวงพาณิชย์ ในรัฐบาลพลเอกสุจินดา คราประยูร อดีตสมาชิกสภาผู้แทนราษฎรจังหวัดพะเยา 7 สมัย สังกัดพรรคชาติไทย และอดีตสมาชิกวุฒิสภาจังหวัดพะเยา

 ประวัติ 
พวงเล็ก บุญเชียง (สกุลเดิม : ตันบรรจง) เกิดเมื่อวันที่ 18 มีนาคม พ.ศ. 2493 เป็นบุตรของนายเพียว ตันบรรจง กับ นางหลวน ตันบรรจง และ เป็นพี่สาวของนายไพโรจน์ ตันบรรจง และนายไพรัตน์ ตันบรรจงเพียว ตันบรรจง ต้นตระกูลการเมืองสำคัญของเมืองพะเยาเสียชีวิตแล้ว สำเร็จการศึกษาที่โรงเรียนสายปัญญา ในพระบรมราชินูปถัมภ์ และโรงเรียนเตรียมอุดมศึกษา สำเร็จการศึกษาระดับปริญญาตรี สาขาบริหารธุรกิจ จาก St.Mary College ประเทศสหรัฐอเมริการัฐสภาสาร ปีที่ 27 ฉบับที่ 6 เดือนพฤษภาคม พ.ศ. 2522

 งานการเมือง 
หลังจากสำเร็จการศึกษาในระดับปริญญาตรี พวงเล็กได้ประกอบธุรกิจส่วนตัว ด้วยการเป็นกรรมการผู้จัดการ บริษัท รวมเพียว จำกัด ซึ่งเป็นกิจการของครอบครัว

 งานการเมือง 
พวงเล็ก ได้รับเลือกตั้งเป็นสมาชิกสภาผู้แทนราษฎรจังหวัดพะเยา ในการเลือกตั้ง พ.ศ. 2522 สังกัดพรรคชาติไทย และได้รับเลือกติดต่อกัน จนถึง พ.ศ. 2538 รวม 7 สมัย ศูนย์ข้อมูลนักการเมือง

พวงเล็ก ได้รับแต่งตั้งเป็นเลขานุการรัฐมนตรีว่าการกระทรวงอุตสาหกรรม (บรรหาร ศิลปอาชา) เมื่อปี พ.ศ. 2531ประกาศกระทรวงอุตสาหกรรม เรื่อง แต่งตั้งข้าราชการการเมือง ตำแหน่งเลขานุการรัฐมนตรีและผู้ช่วยเลขานุการรัฐมนตรีว่าการกระทรวงอุตสาหกรรม

ต่อมาได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงพาณิชย์ ในรัฐบาลพลเอกสุจินดา คราประยูร เมื่อเดือนมีนาคม พ.ศ. 2535พระบรมราชโองการ ประกาศ ตั้งรัฐมนตรี (จำนวน ๕๐ ราย)

ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดพะเยา

 สมาชิกสภาผู้แทนราษฎร 
พวงเล็ก บุญเชียง ได้รับการเลือกตั้งเป็นสมาชิกสภาผู้แทนราษฎรทั้งหมด 7 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพะเยา สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพะเยา สังกัดพรรคชาติไทย

 สมาชิกวุฒิสภา 
พวงเล็ก บุญเชียง ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดพะเยา

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๔, ๓ ธันวาคม ๒๕๓๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๙ ตอนที่ ๑๕๔ ง ฉบับพิเศษ หน้า ๔, ๔ ธันวาคม ๒๕๓๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๖, ๑๖ ธันวาคม ๒๕๔๐
# ยุทธการที่คัลเบลียน
ยุทธการคัลเบลียน  เป็นการต่อสู้กันในวันที่ 30 พฤศจิกายน 1335 ในระหว่างสงครามอิสรภาพสกอตแลนด์ครั้งที่ 2 โดยครั้งนี้ฝ่ายสกอตแลนด์ได้รับชัยชนะภายใต้การนำโดยแอนดริว มูร์เรย์  การ์เดียนแห่งสกอตแลนด์ ซึ่งเอาชนะกองทัพแองโกล-สกอต ภายใต้การบังคับบัญชาของดาวิดที่ 3 สเตรทบอจี เอิร์ลแห่งอัทฮอลซึ่งเป็นผู้สนับสนุนหลักของเอ็ดเวิร์ด บัลลิอล

ชนวนเหตุ

การ์เดียนใหม่

วันเซนต์แอนดรู 1335

คัลเบลียนในประวัติศาสตร์
# ประธานาธิบดีเนปาล
ประธานาธิบดีเนปาล  หรือเรียกอย่างเป็นทางการว่า ประธานาธิบดีแห่งสหพันธ์สาธารณรัฐประชาธิปไตยเนปาล เป็นประมุขแห่งรัฐเนปาลและผู้บัญชาการทหารสูงสุดของกองทัพเนปาล ประธานาธิบดีได้รับการเลือกตั้งทางอ้อมโดยวิทยาลัยการเลือกตั้งที่ประกอบด้วยรัฐสภาแห่งสหพันธรัฐเนปาลและสภาระดับรัฐของแต่ละรัฐทั้งเจ็ดแห่งของเนปาล ซึ่งล้วนได้รับการเลือกตั้งโดยตรง ตำแหน่งถูกสถาปนาขึ้นในเดือนพฤษภาคม พ.ศ. 2551 หลังจากที่ประเทศได้รับการประกาศให้เป็นสาธารณรัฐ ประธานาธิบดีคนปัจจุบันคือ ราม จันทระ เปาเฑล ซึ่งสาบานตนเข้ารับตำแหน่งเมื่อวันที่ 13 มีนาคม พ.ศ. 2566 เงินเดือนขั้นพื้นฐานของประธานาธิบดีเนปาลคือ 150,450 รูปีเนปาล

การสถาปนาตำแหน่ง
ภายใต้รัฐธรรมนูญชั่วคราวที่รับรองในเดือนมกราคม พ.ศ. 2550 อำนาจการปกครองทั้งหมดถูกถอดจากพระมหากษัตริย์เนปาล และสภาได้มีการร่างรัฐธรรมนูญของเนปาลที่ได้รับเลือกในการเลือกตั้งสภาร่างรัฐธรรมนูญ พ.ศ. 2551 จะต้องตัดสินใจในการประชุมครั้งแรกว่าจะคงระบอบกษัตริย์ต่อไปหรือประกาศเป็นสาธารณรัฐ ในระหว่างการระงับระบอบกษัตริย์ คิริชา ประสาท โกอิราลา ซึ่งเป็นนายกรัฐมนตรีของเนปาลในขณะนั้นได้ทำหน้าที่เป็นประมุขแห่วรัฐแทน เมื่อวันที่ 28 พฤษภาคม พ.ศ. 2551 สภาได้ลงมติให้ยกเลิกระบอบกษัตริย์ และ ราม วะรัณ ยาทวะ ได้รับเลือกจากการลงคะแนนครั้งประวัติศาสตร์ในสภาร่างรัฐธรรมนูญ และสาบานตนเข้ารับตำแหน่งประธานาธิบดีคนแรกของประเทศ จึงถือเป็นการสิ้นสุดของระบอบกษัตริย์ในประเทศเนปาลที่มีมายาวนานถึง 247 ปี

รายชื่อประธานาธิบดีเนปาล
 ลำดับที่ภาพชื่อ<small>(เกิด–ถึงแก่อสัญกรรม)ช่วงเวลาดำรงตำแหน่งพรรคการเมืองเริ่มต้นดำรงตำแหน่งสิ้นสุดดำรงตำแหน่งจำนวนวัน —60pxคิริชา ปรสาท โกอิราลา<small>(1925–2010)15 มกราคม 200723 กรกฎาคม 2008Nepali Congress 160pxราม วะรัณ ยาทวะ<small>(1948–)  23 กรกฎาคม 200829 ตุลาคม 2015Nepali Congress 260pxพิทยาเทวี ภัณฑารี<small>(1961–)29 ตุลาคม 201513 มีนาคม 2023Communist Party of Nepal (Unified Marxist–Leninist) 360pxรามจันทระ เปาเฑล<small>(1944–) 13 มีนาคม 2023ยังคงอยู่ในตำแหน่งNepali Congress

ดูเพิ่ม
ประเทศเนปาล
ธงชาติเนปาล
ตราแผ่นดินของเนปาล
สเยาง์ ถุงคา ผูลกา หามี
รายพระนามพระมหากษัตริย์เนปาล
# สงครามประกาศอิสรภาพสกอตแลนด์ครั้งที่สอง
สงครามประกาศอิสรภาพสกอตแลนด์ครั้งที่สอง  (1332-1357) เป็นกลุ่มที่สองของหนึ่งในการทัพทางทหารที่เป็นการต่อสู้กันระหว่างสองดินแดนอิสระ ราชอาณาจักรสกอตแลนด์และราชอาณาจักรอังกฤษ ในช่วงปลายศตวรรษที่ 13 และต้นศตวรรษที่ 14

สงครามครั้งที่สองเกิดขึ้นมาจากปัญหาที่เกิดขึ้นมาจากครั้งแรก สนธิสัญญาเอดินบะระ-นอร์แทมป์ตัน ซึ่งสงครามครั้งที่หนึ่งได้กล่าวอ้างว่าไม่เคยได้รับการยอมรับอย่างแพร่หลายในหมู่ชาวอังกฤษ และได้สร้างกลุ่มใหม่ของขุนนางที่มีสิทธิ์ได้ถูกเรียกว่า "ผู้ถูกตัดการอ้างสิทธิ์"(disinherited) ซึ่งมีความรู้สึกว่าได้ถูกตัดสิทธิ์อย่างไม่เหมาะสมโดยสิทธิ์ในดินแดนสกอตแลนด์ หนึ่งในผู้ถูกตัดการอ้างสิทธิ์คือ เอ็ดเวิร์ด แบลลิโอ(Edward Balliol) พระราชโอรสของอดีตกษัตริย์แห่งสกอตแลนด์ ด้วยการสนับสนุนอย่างไตร่ตรองของพระเจ้าเอ็ดเวิร์ดที่ 3 แห่งอังกฤษ แบลลิโอได้เรียกร้องทวงคืนดินแดนบรรพบุรุษของพระองค์ และเมื่อไม่ได้สิ่งที่ตามพระประสงค์ก็เตรียมพร้อมที่จะบุกสกอตแลนด์  ภายหลังจากที่พระองค์ได้สวมมงกุฏแต่งตั้งพระองค์เองขึ้นเป็นกษัตริย์แห่งสกอตแลนด์ แม้ว่าดาวิดที่สองซึ่งทรงพระเยาว์ยังมีสิทธิ์อันชอบธรรมอยู่ สิ่งที่ตามมาก็ได้กลายเป็นสงครามสืบราชบัลลังก์และสงครามกลางเมือง ในขณะที่ชาวสก็อตบางคนได้ออกมาลุกขึ้นเพื่อปกป้องดาวิดและคนอื่นๆได้มีการโยนฉลากกับเอ็ดเวิร์ด แบลลิโอ, ผู้ที่จะได้เข้าร่วมในไม่ช้าของความพยายามของพระองค์โดยกษัตริย์อังกฤษ ดาวิดที่สองได้ถูกบังคับให้ลี้ภัยไปอยู่ภายใต้ "พันธมิตรที่เก่าแก่"กับพระเจ้าฟิลิปที่ 6 แห่งฝรั่งเศส จนกว่าพระองค์จะเจริญพระชนม์มากขึ้นกว่านี้ ในขณะที่หนึ่งในผู้พิทักษ์รวมถึงกษัตริย์แห่งสกอตแลนด์ในอนาคต โรเบิร์ท สจ๊วตได้ต่อสู้รบไปรบมากับแบลลิโอและพระเจ้าเอ็ดเวิร์ดที่สามจากดินแดนสกอตแลนด์ เมื่อเสียงข้างมากของเขา เขาได้กลับมาคืนมา, แต่อยู่ได้ไม่นานในสกอตแลนด์ก่อนที่เขาจะถูกจับกุมโดยอังกฤษ ภายหลังที่เขาได้ทำหน้าที่สำหรับที่เหลือของสงครามครั้งที่สองเป็นจุดต่อรอง
# ถิรชัย วุฒิธรรม
ถิรชัย วุฒิธรรม (เกิด 25 มีนาคม พ.ศ. 2493) อดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และอดีตสมาชิกสภาผู้แทนราษฎร แบบสัดส่วน สังกัดพรรคเพื่อแผ่นดิน อดีตสมาชิกวุฒิสภา อดีตรองผู้ว่าราชการกรุงเทพมหานคร

 ประวัติ 
ถิรชัย เกิดเมื่อวันที่ 25 มีนาคม พ.ศ. 2493 จบการศึกษาชั้นมัธยมศึกษาจากโรงเรียนอำนวยศิลป์ ระดับปริญญาตรี สาขาจิตวิทยา จากCornell สหรัฐอเมริกา และปริญญาตรี สาขาบริหารธุรกิจ และปริญญาตรี สาขาการบริหารจัดการกอล์ฟ จากมหาวิทยาลัยรามคำแหง และได้รับปริญญาดุษฎีกิตติมศักดิ์ สาขาการศึกษาต่อเนื่อง จากมหาวิทยาลัยรามคำแหง
วิทยาลัยป้องกันราชอาณาจักร(วปอ.)รุ่นที่4 (ปี 2534-2535) มีเพื่อนร่วมรุ่นเช่น ประชา มาลีนนท์ , พล.อ.มงคล อัมพรพิสิฎฐ์ , ห้างทอง ธรรมวัฒนะ, พล.อ.จรัล กุลละวณิชย์ , พล.อ.นฤนาท กัมปนาทแสนยากร เป็นต้น

มีบุตรชาย ได้แก่ นายธันว์ วุฒิธรรม อดีตผู้ช่วยเลขานุการรัฐมนตีช่วยว่าการกระทรวงการคลัง

 การทำงาน 
ถิรชัย วุฒิธรรม มีบทบาทในวงการกีฬาหลายชนิด เคยดำรงตำแหน่งอุปนายกสมาคมฟุตบอลแห่งประเทศไทย ในพระบรมราชูปถัมภ์ อุปนายกสมาคมรักบี้ ในพระบรมราชูปถัมภ์ และสมาคมกีฬาอีกนับสิบสมาคม เป็นคณะกรรมการการกีฬาแห่งประเทศไทย ในส่วนของงานการเมืองเขาเคยดำรงตำแหน่งสมาชิกสภานิติบัญญัติแห่งชาติ เคยดำรงตำแหน่งรองผู้ว่าราชการกรุงเทพมหานคร เคยเป็นที่ปรึกษารัฐมนตรีหลายกระทรวง ดำรงตำแหน่งเลขาธิการรัฐมนตรีว่าการกระทรวงยุติธรรม เป็นที่ปรึกษากิตติมศักดิ์ผู้ว่าราชการกรุงเทพมหานคร (นายอภิรักษ์ โกษะโยธิน) เป็นผู้มีบทบาทในการพัฒนากรุงเทพมหานครในทุกยุคสมัย เป็นกรรมการบริหารบริษัทการบินไทย จำกัด (มหาชน) กรรมการบริหารบริษัทการท่าอากาศยานไทย จำกัด (มหาชน) และดำรงตำแหน่งบอร์ดบริษัทรัฐวิสาหกิจอีกหลายแห่ง เขายังเป็นพลเรือนผู้มีบทบาทในแวดวงทหารหลายยุคสมัย โดยเฉพาะช่วงปี 2532-2550 ไล่ตั้งแต่ยุคของ พล.อ.อ. เกษตร โรจนนิล จนถึง ผบ.เหล่าทัพหลายยุคสมัย เป็นผู้มีประสบการณ์และความรู้ในแวดวงกีฬาและการเมือง ปัจจุบันดำรงตำแหน่งประธานกรรมการบริษัท M picture entertainment จำกัด (มหาชน) ในเครือ Major Cineplex

ในการเลือกตั้ง พ.ศ. 2550 ถิรชัย วุฒิธรรม ลงสมัครรับเลือกตั้งสมาชิกสภาผู้แทนราษฎรแบบสัดส่วน ในสังกัดพรรคเพื่อแผ่นดิน (กลุ่มพลตำรวจเอก ประชา พรหมนอก) แต่ไม่ได้รับเลือกตั้ง แต่ต่อมาได้เลื่อนขึ้นมาแทนตำแหน่งที่ว่างของหม่อมราชวงศ์กิติวัฒนา ไชยันต์ ต่อมาในการเลือกตั้ง พ.ศ. 2554 เขาลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 74 และได้เลื่อนขึ้นเป็นสมาชิกสภาผู้แทนราษฎรแบบบัญชีรายชื่อ แทนนายยุรนันท์ ภมรมนตรี ที่ลาออกไปลงสมัครรับเลือกตั้งสมาชิกสภาผู้แทนราษฎรแทนตำแหน่งที่ว่างในเขตเลือกตั้งที่ 12 กรุงเทพมหานครเลื่อนบิ๊กแป๊ะเป็นสส.แทนแซม ต่อมาเขาได้ลาออกจากการเป็น ส.ส. เมื่อวันที่ 18 ตุลาคม พ.ศ. 2556ประกาศสภาผู้แทนราษฎร เรื่อง ให้ผู้มีชื่ออยู่ในลำดับถัดไปในบัญชีรายชื่อของพรรคการเมืองเลื่อนขึ้นมาเป็นสมาชิกสภาผู้แทนราษฎรแทนตำแหน่งที่ว่าง

 เครื่องราชอิสริยาภรณ์ 
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ (ในวโรกาสพระราชพิธีฉัตรมงคล วันที่ ๕ พฤษภาคม ๒๕๔๑ ข้าราชการการเมืองกรุงเทพมหานคร)
# อูนไบควอเดียม
อูนไบควอเดียม (, ) เป็นธาตุที่มีเลขอะตอมเท่ากับ 124 และมีสัญลักษณ์ Ubq 

"อูนไบควอเดียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-ยูเรเนียม" (eka-uranium) 
อูนไบควอเดียมเป็นธาตุในหมู่ซูเปอร์แอกทิไนด์
# กองกำลังป้องกันออสเตรเลีย
กองกำลังป้องกันออสเตรเลีย หรือ กองทัพออสเตรเลีย (Australian Defence Force หรือ ADF) เป็นหน่วยงานหลักที่รับผิดชอบในการปกป้องและรักษาความปลอดภัยของออสเตรเลีย โดยรวมกองกำลังทหารหลักสามหน่วย คือ กองทัพบกออสเตรเลีย (Australian Army), กองทัพเรือออสเตรเลีย (Royal Australian Navy), และกองทัพอากาศออสเตรเลีย (Royal Australian Air Force), หน้าที่หลักของกองกำลังป้องกันออสเตรเลีย (Australian Defence Force หรือ ADF) คือการปกป้องและรักษาความมั่นคงของประเทศออสเตรเลีย โดยรวมถึงการปฏิบัติการที่หลากหลายทั้งในประเทศและต่างประเทศ รวมถึงการรักษาผลประโยชน์ของประเทศออสเตรเลีย

 ประวัติ 

 โครงสร้าง 

 งบประมาณ 

 บุคลากร 

 กำลังพลประจำการ 

 กำลังพลสำรอง 

 การศึกษา 

 ยุทธภัณฑ์ 

 อาวุธประจำกาย 

M1911 Pistol

 อาวุธประจำหน่วย 

 ศาลทหาร 

 ความสัมพันธ์ทางทหาร
# อูนไบเฮกเซียม
อูนไบเฮกเซียม (, ) เป็นธาตุที่มีเลขอะตอมเท่ากับ 126 และมีสัญลักษณ์ Ubh 

"อูนไบเฮกเซียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-พลูโทเนียม" (eka-plutonium) 

อูนไบเฮกเซียมเป็นธาตุในหมู่ซูเปอร์แอกทิไนด์
# ไคจู
ไคจู  เป็นคำในภาษาญี่ปุ่นซึ่งแปลตรงตัวว่า "สัตว์ประหลาด" อย่างไรก็ตาม คำว่าไคจูได้รับการแปลเป็นภาษาอังกฤษในระดับสากลว่าเป็น "สัตว์ประหลาด" หรือ "สัตว์ประหลาดยักษ์" และหมายถึงภาพยนตร์นิยายวิทยาศาสตร์ที่มีสิ่งมีชีวิตที่แปลกประหลาดขนาดใหญ่ ภาพยนตร์ไคจูมักจะแสดงให้เห็นถึงฉากที่มีไคจูถล่มเมืองสำคัญในประเทศญี่ปุ่นหรือตื่นตะลึงไปกับการต่อสู้กับไคจูตัวอื่นที่อาจมีอยู่หลายตัว

ไคจูที่มีชื่อเสียงที่สุดคือก็อตซิลลา ส่วนไคจูที่โดดเด่นรายอื่น ได้แก่ กาเมรา, มอธรา, คิงกิโดรา, เมก้าก็อดซิลลา และโรแดน นอกจากนี้ คำว่า อุลตร้า-ไคจู มาจากการใช้เพื่อสื่อถึงบรรดาสัตว์ประหลาดในอุลตร้าซีรีส์

นิยามที่เกี่ยวข้องประกอบด้วย ไคจูเองะ  ซึ่งเป็นภาพยนตร์ที่มีสัตว์ประหลาดขนาดยักษ์ หรือ ไคจิน  รวมถึง ไดไคจู  โดยเฉพาะความหมายของสัตว์ประหลาดขนาดใหญ่ที่หลากหลาย

 แนวคิด 
ไคจูโดยปกติแล้วจะจำลองรูปแบบมาจากสัตว์, แมลง หรือสัตว์ในตำนานตามธรรมเนียมนิยม อย่างไรก็ตาม ยังมีตัวอย่างที่แปลกใหม่มากขึ้นดังเช่น เจ็ทแมน ที่มีสัตว์ประหลาดอิงรูปแบบตามสัญญาณไฟจราจร, ก๊อกน้ำ และมะเขือเทศ หรืออย่างคาเมนไรเดอร์ซูเปอร์-วัน ซึ่งประกอบด้วยกองทัพสัตว์ประหลาดที่อิงของใช้ภายในบ้าน ดังเช่น ร่ม และกระไดอเนกประสงค์

 ตัวอย่างของ ไคจู 

 ภาพยนตร์ไคจูที่สำคัญ 
 ก็อตซิลลา (ค.ศ. 1954)
 โรแดน (ค.ศ. 1956)
 แปซิฟิค ริม สงครามอสูรเหล็ก (ค.ศ. 2013) (ฮอลลีวูด)
 ก็อตซิลลา (ค.ศ. 2014) (ฮอลลีวูด)
# 2060 คีรอน
2060 คีรอน  หรือ 95พี/คีรอน เป็นดาวหางดวงหนึ่งในระบบสุริยะ คาบการโคจร 51 ปี มีวงโคจรที่ไม่เสถียร แปรเปลี่ยนระหว่างวงโคจรของดาวเสาร์กับดาวยูเรนัส ค้นพบในปี 1977 โดย Charles Thomas Kowal โดยตอนช่วงที่ค้นพบนั้นได้ถูกจัดให้เป็นดาวเคราะห์น้อย แต่ในปี 1989 จึงพบว่าจริง ๆ มีลักษณะเป็นดาวหาง
# มีอา ฟาร์โรว์
มีอา ฟาร์โรว์  เป็นนักแสดงชาวอเมริกัน นักร้อง มนุษยธรรม และอดีตนางแบบ

ฟาร์โรว์ เริ่มแสดงครั้งแรกจากบทบาท Allison MacKenzie ใน Peyton Place และได้รับยินยอมสำหรับการแต่งงานระยะสั้น ๆกับแฟรงก์ ซินาตรา บทบาทครั้งแรกในภาพยนตร์เรื่องแรกกับบท โรสแมรี่ จากเรื่อง Rosemary's Baby ของ โรมัน โปลันสกี เธอได้เสนอเข้าชิง รางวัลบาฟต้า และ รางวัลลูกโลกทองคำ สาขานักแสดงหญิงยอดเยี่ยม เธอได้ปรากฏในภาพยนตร์ เช่น John and Mary, Follow Me!, The Great Gatsby , ''Death on the Nile
# รถไฟฟ้า สายบางปู–ท่าอากาศยานสุวรรณภูมิ
รถไฟฟ้าโมโนเรล สายสุวรรณภูมิ-แพรกษา-สุขุมวิท เป็นโครงการรถไฟฟ้าเพื่อเชื่อมต่อระบบขนส่งมวลชนทางรางระหว่างรถไฟฟ้าบีทีเอส สายสุขุมวิทกับรถไฟฟ้าเชื่อมท่าอากาศยานสุวรรณภูมิ เข้าด้วยกันในพื้นที่ด้านตะวันออกของจังหวัดสมุทรปราการ  

โครงการดังกล่าวเริ่มคิดตั้งแต่ปี 2556 เกิดจากองค์การบริหารส่วนจังหวัดสมุทรปราการมีนโยบายลงทุนโครงการรถไฟฟ้าขนาดเบา เพื่อร่นระยะการเดินทางของคนในพื้นที่ นักท่องเที่ยว รวมถึงชาวต่างชาติที่ลงจากท่าอากศยานสุวรรณภูมิ สามารถเดินทางโดยรถไฟฟ้าเข้าสู่ใจกลางกรุงเทพมหานครและสมุทรปราการได้อย่างรวดเร็ว ขณะเดียวกันพื้นที่สมุทรปราการเริ่มเกิดวิกฤติจราจรที่ทำให้การเดินทางต้องใช้เวลานานขึ้น และยังช่วยสนับสนุนแผนการพัฒนาสมุทรปราการให้ก้าวไปสู่เมืองท่องเที่ยวเชิงประวัติศาสตร์และธรรมชาติชายฝั่ง
ปากน้ำขอลุยรถไฟฟ้าลากเชื่อมส่วนต่อสีเขียว_แอร์พอร์ตลิงก์

โครงการเริ่มต้นจากสถานีแพรกษา รถไฟฟ้าบีทีเอส สายสุขุมวิท  บนถนนสุขุมวิท วิ่งไปตามแนวถนนตำหรุ-บางพลี ถนนกิ่งแก้ว แล้วไปสิ้นสุดที่ สถานีลาดกระบัง ของ รถไฟฟ้าแอร์พอร์ต เรล ลิงก์ รวมระยะทางประมาณ 29.79 กิโลเมตร
เปิดเส้นทางรถไฟฟ้าโมโนเรล โดยมีโครงข่ายส่วนต่อขยายอีกสามเส้นทาง ได้แก่ แพรกษา-สุขุมวิท , แพรกษา-บางปู , เทพารักษ์-ศรีนครินทร์ เอกสารศึกษาความเป็นไปได้เบื้องต้นระบบรถไฟฟ้ารางเดี่ยวของอบจ สมุทรปราการ , 2558

 พื้นที่ที่เส้นทางผ่าน 
 จังหวัดสมุทรปราการ

 แนวเส้นทาง 

 รายชื่อสถานีอย่างไม่เป็นทางการ  

 รูปแบบโครงการ
# เรือพายในกีฬาแห่งชาติครั้งที่ 41 – เรือคยัค บุคคลชาย 500 เมตร
"เรือพาย"ในการแข่งขันกีฬาแห่งชาติ ครั้งที่ 41 เชียงใหม่เกมส์

ประเภท เรือคยัค ชาย 1 คน (k1) 500 เมตร 

 มีนักกีฬาเข้าร่วมการแข่งขัน 11 คน จาก 11 ทีมจังหวัด
 เริ่มแข่งขันวันที่ 11-12 ธันวาคม 2555
 สนามที่ใช้ในการแข่งขัน : อ่างเก็บน้ำห้วยตึงเฒ่า อ.แม่ริม
 

สรุปผลการแข่งขัน
 บุคคลชาย 500 เมตร เชียงใหม่<br\>ปิยพันธ์  เผ่าพัฒน์ สมุทรปราการ<br\>ณัฐวัตร  แหวนพรหม ระยอง<br\>อดิเทพ  ศรีชาติ

ผลการแข่งขัน
Heat
 อันดับ 1-2 ของแต่ละกลุ่ม เข้ารอบรองชนะเลิศ(SE), อันดับ3 และ อันดับ4 ทีมที่ดีที่สุด เข้ารอบแก้ตัว(RE)
 Heat1 
อันดับนักกีฬาทีมจังหวัดเวลา (นาที)หมายเหตุ 1 ปิยพันธ์  เผ่าพัฒน์ เชียงใหม่ 05:51.57 SE 2 ณัฐวัตร  แหวนพรหมสมุทรปราการ 01:53.51 SE 3 ณัฐกุล  แบ่งทิศ แพร่ 01:57.51 RE 4 ฉัตรกมล  มณีจักรลำปาง 01:57.58 RE

 Heat2 
อันดับนักกีฬาทีมจังหวัดเวลา (นาที)หมายเหตุ 1 อดิเทพ  ศรีชาติระยอง 01:57.71 SE 2 รุ่งทิวา  แก้วประดิษฐ์ชลบุรี 02:01.59 SE 3 เตชิต  อุสสาหะนครราชสีมา 02:03.19 RE 4 วรวิทย์  มีปลอดนครศรีธรรมราช 02:09.09 

 Heat3 
อันดับนักกีฬาทีมจังหวัดเวลา (นาที)หมายเหตุ 1 ชาญฤทธิ์  ฉากเขียนสิงห์บุรี 02:00.06 SE 2 นนทิวัฒน์  ผิวบัวเผื่อนสุพรรณบุรี 02:14.84 SE 3 คุณากร  คำวัฒนะกุลระนอง 02:31.04 RE

 รอบแก้ตัว (RE) 
อันดับนักกีฬาทีมจังหวัดเวลา (นาที)หมายเหตุ 1 ฉัตรกมล  มณีจักรลำปาง 02:07.28 SE 2 ณัฐกุล  แบ่งทิศแพร่ 02:08.25 SE 3 เตชิต  อุสสาหะนครราชสีมา 02:13.78  4 คุณากร  คำวัฒนะกุลระนอง 02:40.68 

รอบรองชนะเลิศ

 Heat1 
อันดับนักกีฬาทีมจังหวัดเวลา (นาที)หมายเหตุ 1 ปิยพันธ์  เผ่าพัฒน์ เชียงใหม่ 01:52.08 FA 2 รุ่งทิวา  แก้วประดิษฐ์ชลบุรี 01:52.76 FA 3 ณัฐกุล  แบ่งทิศแพร่ 01:53.23  4 ชาญฤทธิ์  ฉากเขียนสิงห์บุรี 01:59.28 

 Heat2 
อันดับนักกีฬาทีมจังหวัดเวลา (นาที)หมายเหตุ 1 ณัฐวัตร  แหวนพรหมสมุทรปราการ 01:55.42 FA 2 อดิเทพ  ศรีชาติระยอง 01:56.22 FA 3 ฉัตรกมล  มณีจักรลำปาง 01:57.85  4 นนทิวัฒน์  ผิวบัวเผื่อนสุพรรณบุรี 02:13.88 

 รอบชิงชนะเลิศ 
อันดับนักกีฬาทีมจังหวัดเวลา (นาที)หมายเหตุ  ปิยพันธ์  เผ่าพัฒน์ เชียงใหม่ 01:58.35   ณัฐวัตร  แหวนพรหมสมุทรปราการ 02:00.10   อดิเทพ  ศรีชาติระยอง 02:01.88  4 รุ่งทิวา  แก้วประดิษฐ์ชลบุรี 02:02.13
# เงิน บุญสุภา
เงิน บุญสุภา (26 มกราคม พ.ศ. 2476 – 18 ธันวาคม พ.ศ. 2556) อดีตรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร อดีตสมาชิกสภาผู้แทนราษฎรจังหวัดสระบุรี 7 สมัย และอดีตประธานสภาจังหวัดสระบุรี 4 สมัย

 ประวัติ 
เงิน บุญสุภา เกิดเมื่อวันที่ 26 มกราคม พ.ศ. 2476 เป็นบุตรของธรรม บุญสุภา กับหุ่น บุญสุภาประวัติผู้สมัคร ส.ส. สมรสกับจินตนา บุญสุภา มีบุตร 4 คน เขาจบการศึกษาชั้นมัธยมศึกษาจากโรงเรียนศึกษาผู้ใหญ่พุแควิทยาคม จังหวัดสระบุรี

เงิน ได้รับปริญญากิตติมศักดิ์ สาขาศิลปศาสตร์
สายบริหารธุรกิจ และการจัดการ โปรแกรมวิชาการบริหารธุรกิจ จากสถาบันราชภัฏเทพสตรี เมื่อ พ.ศ. 2537

 การทำงาน 
เงิน บุญสุภา ประกอบอาชีพเป็นเกษตรกร ต่อมาเขาได้รับเลือกตั้งเป็นผู้ใหญ่บ้าน และหันมาทำธุรกิจหินอ่อน โดยก่อตั้งบริษัท โรงโม่หินและโรงงานหินอ่อนบุญสุภาการเปลี่ยนแปลงบทบาทและอำนาจทางการเมือง ของตระกูลอดิเรกสาร รวมถึงโรงโม่หินเกียรติกมล 

 งานการเมือง 
เขาได้รับเลือกตั้งเป็นสมาชิกสภาจังหวัดสระบุรี (สจ.) ในปี พ.ศ. 2518 และเป็นประธานสภาจังหวัดสระบุรี 4 สมัย

ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดสระบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย พร้อมกันกับพลตรีประมาณ อดิเรกสาร และนายปองพล อดิเรกสาร จากนั้นในการเลือกตั้ง พ.ศ. 2529 และ พ.ศ. 2531 เขาย้ายมาสังกัดพรรคราษฎร ในการเลือกตั้งเดือนมีนาคม พ.ศ. 2535 สังกัดพรรคสามัคคีธรรม 

เงิน บุญสุภา ได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลพลเอก สุจินดา คราประยูร (ครม.48) เมื่อปี พ.ศ. 2535ลำดับความเป็นมาของคณะรัฐมนตรีไทย คณะที่ 48พระบรมราชโองการ ประกาศ ตั้งรัฐมนตรี (จำนวน ๕๐ ราย) ดำรงตำแหน่งได้เพียง 2 เดือน ก่อนจะเกิดเหตุการณ์พฤษภาทมิฬ

จากนั้นเขาได้ย้ายกลับมาสังกัดพรรคชาติไทย ในการเลือกตั้งเดือนกันยายน พ.ศ. 2535 และได้รับเลือกตั้งอีกครั้งในสังกัดพรรคความหวังใหม่ ในการเลือกตั้ง พ.ศ. 2539 และพรรคไทยรักไทย ในการเลือกตั้ง พ.ศ. 2544

 ถึงแก่อนิจกรรม 
เงิน บุญสุภา เสียชีวิตเมื่อวันที่ 18 ธันวาคม พ.ศ. 2556 รวมอายุ 80 ปี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๕, ๓ ธันวาคม ๒๕๓๗
# เวนเจินส์ (2005)
เวนเจินส์ (2005)  เป็นรายการเพย์-เพอร์-วิวมวยปล้ำอาชีพของ ดับเบิลยูดับเบิลยูอี ในปี 2005 ซึ่งจัดเป็นปีที่ 5 ในชื่อเวนเจินส์ สถานที่จัดคือThomas & Mack Center ในเมืองLas Vegas, Nevada เมื่อวันที่ 26 มิถุนายน ค.ศ. 2005 ซึ่งจัดหลังจากศึกอีซีดับเบิลยู วันไนท์สแตนด์ (2005)

ผลการปล้ำ
#แมทช์การปล้ำกำหนดการปล้ำเวลาSunday Night HeatRosey and The Hurricane (c) (พร้อมด้วย Super Stacy) ชนะ The Heart Throbs (Antonio และRomeo)แมทช์การปล้ำแทกทีม เพื่อชิงแชมป์World Tag Team Championship05:061Carlito (c) ชนะ Shelton Benjaminแมทช์การปล้ำเดี่ยว เพื่อชิงแชมป์WWE Intercontinental Championship12:462Victoria ชนะ Christy Hemmeแมทช์การปล้ำเดี่ยว05:053Kane ชนะ Edge (พร้อมด้วย Lita)แมทช์การปล้ำเดี่ยว11:114Shawn Michaels ชนะ Kurt Angleแมทช์การปล้ำเดี่ยว30:115John Cena (c) ชนะ Christian และChris Jerichoแมทช์การปล้ำสามเส้า เพื่อชิงแชมป์WWE Championship15:206Batista (c) ชนะ Triple Hแมทช์การปล้ำนรกในกรงเหล็ก เพื่อชิงแชมป์World Heavyweight Championship26:55
# วีระ ปิตรชาติ
วีระ ปิตรชาติ (18 ตุลาคม พ.ศ. 2475 – 19 มีนาคม พ.ศ. 2544) เป็นนักการเมืองชาวไทย เคยดำรงตำแหน่งรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร, กรรมการ บริษัท อุตสาหกรรมปิโตรเคมีกัลไทย จำกัด (มหาชน), และผู้ว่าการการไฟฟ้าส่วนภูมิภาค

 ประวัติ 
วีระ เป็นบุตรของหลวงประพันธไพรัชภาค (ปิตรชาติ) กับนางกองทรัพย์ ปิตรชาติ สมรสกับนางกานดา ปิตรชาติ มีบุตร 2 คนhttp://www.sammajivasil.net/sripen/history002.htm เขาจบการศึกษา ปริญญาตรี พาณิชยศาสตร์บัณฑิต จากคณะพาณิชยศาสตร์และการบัญชี จุฬาลงกรณ์มหาวิทยาลัย ปริญญาโท บริหารธุรกิจ มหาวิทยาลัยแมรีแลนด์ สหรัฐอเมริกา และ ปริญญาเอก ปรัชญาสาขาเศรษฐศาสตร์การคลัง มหาวิทยาลัยวิสคอนชิน สหรัฐอเมริกา

วีระ ถึงแก่กรรมในปี พ.ศ. 2544 และได้รับพระราชทานเพลิงศพในวันที่ 2 มีนาคม พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร

วีระ ปิตรชาติ เคยเป็นผู้ว่าการการไฟฟ้าส่วนภูมิภาค และเป็นผู้ก่อตั้งสโมสรฟุตบอลการไฟฟ้าส่วนภูมิภาคอวสาน...จอมช็อต! เหลือแต่ชื่อและมนต์ขลัง

วีระ ปิตรชาติ เคยได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลพลเอก สุจินดา คราประยูร (ครม.48)พระบรมราชโองการ ประกาศ ตั้งรัฐมนตรี (จำนวน ๕๐ ราย) ก่อนจะเกิดเหตุการณ์พฤษภาทมิฬ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๖, ๒๗ มกราคม ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๘๒ ง ฉบับพิเศษ หน้า ๑, ๑๕ พฤษภาคม ๒๕๒๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๑๐๗ ตอนที่ ๑๑๑ ง ฉบับพิเศษ หน้า ๓๗, ๒๕ มิถุนายน ๒๕๓๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญรัตนาภรณ์, เล่ม ๑๐๑ ตอนที่ ๑๓ ง ฉบับพิเศษ หน้า ๖, ๒๗ มกราคม ๒๕๒๗
# สมบัติ ศรีสุรินทร์
สมบัติ ศรีสุรินทร์ (เกิด 29 สิงหาคม พ.ศ. 2489) อดีตรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร อดีตสมาชิกสภาผู้แทนราษฎรจังหวัดสุรินทร์ สังกัดพรรคเพื่อไทย

 ประวัติ 
สมบัติ ศรีสุรินทร์ เกิดเมื่อวันที่ 29 สิงหาคม พ.ศ. 2489 ที่ตำบลในเมือง อำเภอเมือง จังหวัดสุรินทร์ เป็นบุตรของนายต่วน กับนางประยงค์ ศรีสุรินทร์ และเป็นหลานของรองอำมาตย์ตรี ขุนศรีสุรินทร์พาณิชย์ (陈振乾) สำเร็จการศึกษาระดับปริญญาตรี จากมหาวิทยาลัยลีดส์ (Leeds University)  และปริญญาโท M.COM จากมหาวิทยาลัยเบอร์มิงแฮม (University of Birmingham)ประวัติผู้สมัคร ส.ส. ประเทศอังกฤษ อดีตเคยเป็นอาจารย์ประจำที่คณะพาณิชยศาสตร์และการบัญชี จุฬาลงกรณ์มหาวิทยาลัย

 การทำงาน 
สมบัติ ศรีสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย ต่อมาในปี พ.ศ. 2529 ได้ย้ายมาสังกัดพรรครวมไทย ได้รับเลือกตั้งอีกสมัยในการเลือกตั้ง พ.ศ. 2531 จากนั้นได้ย้ายมาสังกัดพรรคสามัคคีธรรม ในการเลือกตั้งเดือนมีนาคม พ.ศ. 2535 และพรรคความหวังใหม่ ในการเลือกตั้งเดือนกันยายน พ.ศ. 2535

ในการเลือกตั้ง พ.ศ. 2538 สังกัดพรรคชาติไทย และย้ายกลับไปสังกัดพรรคความหวังใหม่อีกครั้งในการเลือกตั้ง พ.ศ. 2539 ต่อมาในการเลือกตั้ง พ.ศ. 2544 เขาลงสมัครรับเลือกตั้งในเขตเลือกตั้งที่ 5 ในสังกัดพรรคความหวังใหม่ แต่พ่ายให้กับนายประดุจ มั่นหมาย จากพรรคไทยรักไทย ซึ่งต่อมาเขาจึงได้ย้ายมาสังกัดพรรคไทยรักไทยด้วย แต่ในการเลือกตั้งปี พ.ศ. 2550 ได้ลงสมัครในนามพรรคเพื่อแผ่นดิน แต่ไม่ได้รับการเลือกตั้ง โดยแพ้ให้กับผู้สมัครจากพรรคพลังประชาชนทั้งหมด

ในการเลือกตั้ง พ.ศ. 2554 เขาได้รับเลือกตั้งเป็น ส.ส. อีกสมัยในนามพรรคเพื่อไทย 

สมบัติ ศรีสุรินทร์ เคยได้รับแต่งตั้งเป็นรัฐมนตรีช่วยว่าการกระทรวงการต่างประเทศ ในรัฐบาลพลเอก สุจินดา คราประยูร (ครม.48)พระบรมราชโองการ ประกาศ ตั้งรัฐมนตรี (จำนวน ๕๐ ราย) ก่อนจะเกิดเหตุการณ์พฤษภาทมิฬ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓